Musée Matisse

Musée Matisse on Ranskassa Cimiez’n kaupunginoassa Nizzassa sijaitseva taidemaalari Henri Matisselle omistettu taidemuseo. Rakennuksen historia Talon rakennutti vuonna 1685 Nizzan senaatin puheenjohtaja ja Savoijin herttuoiden lähettiläs Jean-Jérôme de Gubernatis, ja hän nimesi talon Palais de Gubernatisiksi. Rakennus on genovalaiselle arkkitehtuurille tyypillinen, ja sen värikäs julkisivu on koristeltu trompe-l’œil-koristeilla ja jossa on lukuisia ikkunoita. Nizzan kaupunki hankki rakennuksen vuonna 1950, ja nimesi sen uudelleen Villa des Arènesiksi. Koska rakennus sijaitsi vain pienen matkan päässä Henri Matissen asunnosta, syntyi ajatus museosta. Vuonna 1963 Matisse-museo vihittiin käyttöön. Teokset olivat aluksi esillä rakennuksen ensimmäisessä kerroksessa, kun taas pohjakerroksessa sijaitsi Nizzan arkeologinen museo. Vuonna 1989 arkeologinen museo sai oman rakennuksensa, jolloin Matisse-museo sai käyttöönsä koko rakennuksen. Samalla rakennus kunnostettiin ja siihen rakennettiin siipirakennus. Laajennettu ja remontoitu museo avattiin uudelleen 26. kesäkuuta 1993. Museon kokoelma Henri Matisse lahjoitti 21. lokakuuta 1953 Nizzan kaupungille kahdeksan merkittävää teosta, jotka muodostivat avajaisissa kokoelman ytimen. Vuonna 1960 Henri Matissen perilliset panivat täytäntöön Madame Henri Matissen suullisen testamenttilahjoituksen, joka käsitti yli kaksisataa teosta ja esinettä. Tähän sisältyi kaksikymmentä maalausta, jotka kuvaavat hänen varhaisvuosien töiden päävaiheita. Tämän jälkeen museo on saanut lukuisia lahjoituksia. Lähteet Aiheesta muualla Kuvia tai muita tiedostoja aiheesta Musée Matisse Wikimedia Commonsissa